Կլէնտէյլ, Քալիֆորնիա.- Հայ Օգնութեան Միութեան (ՀՕՄ) Արեւմտեան ԱՄՆի Ընկերային Ծառայութիւնը իրեն դիմող կարօտեալ ընտանիքներուն տօնական ուրախալի օրեր պարգեւելու հեռանկարով, նախաձեռնած է «Ընտանիք մը Որդեգրէ» ծրագիրը։ Մարդասիրական այս նախաձեռնութիւնը իր նպատակին ծառայելու համար, կ՚ակնկալէ գաղութի դրական արձագանգը, խնդրելով անոնց նուիրել անհրաժեշտ կարիքներ. ուտելիք, հանդերձանք, կենցաղային միջոցներ, ծանօթ հաստատութիւններէ գնումի բացիկներ եւ այլն…։